Замкавы праезд (Полацк)

Замкавы праезд — вуліца у цэнтры Полацка.

 Гісторыя 

міні|Вуліца Спаская ў 1915 годзе
У старых дакументах і мапах вуліца згадваецца пад назвай Спаская.

Прыкладна па трасе вуліцы Спаскай у ХІІ ст. размяшчаліся ювелірныя майстэрні. .

Вуліца Спаская выходзіла за межы паркана і была размешчана паралельна Дзвіне (запіс у актавых кнігах 1650 і 1656 — 1657 гг.) аналагічна накірунку пачатку ХХ ст. Гэтая вуліца таксама згадваецца ў актавай кнізе 1779 г.

Вул. Спаская мела завулак да вул. Баравой, што сведчыць аб іх паралельным размяшчэнні. У актавай кнізе 1779 г. згадваецца яе аналагічнае размяшчэнне адносна вул. Азаравай. Такім чынам, паміж вул. Азаравай і Спаскай пралягала вул. Баравая, якая ў 1779 г. выходзіла за межы паркана. Па трасе гэтай вуліцы ў 1654 г. была размешчана Скарбная вежа. Вул Спаская праходзіла ад рынка да валатовак (запіс 1758 г.).

У пачатку XX на вуліцы Спаскай размяшчаўся шэраг гатэляўː «Лондан», «Брыстоль», «Італьянскія нумары», «Залаты якар», «Парыж», «Пецярбугскія нумары».

7 снежня 1918 года на мітынгу ў актавай залі былога кадэцкага корпуса была аб’яўлена сумесная пастанова павятовага камітэта РКП(б), Рэўкама і павятовага выканкама аб змене назвы на «вуліца Савецкая».

У сучасным выглядзе Замкавы праезд не мае былога працяга на ўсход і сканчаецца ля пажарнай часткі.

 Апісанне 
Вуліца пачынаецца ад скрыжавання з вуліцай Энгельса і падымаецца на Замкавую гару.

 Забудова 
 № 2 — будынак павятовага і ніжняга земскага судоў, канец XVIII ст. (знесены ў 1946 годзе, зараз узноўлены) — 
 № 2а — дом віцэ-губернатара, канец XVIII ст. — 
 № 4 — дом каменданта, пабудаваны ў 1784 годзе — 
 Былы гатэль «Лондан» (зараз мае адрас вуліца Леніна, 3) — 
міні|Былы гатэль "Брыстоль"
 Былы гатэль «Брыстоль» (зараз мае адрас вуліца Леніна, 4) - 
 Комплекс будынкаў былога езуіцкага кляштара (зараз мае адрас вуліца Стралецкая, 4) — 

Катэгорыя:Вуліцы Полацка